4.4.2. Цени на вноса от засегнатата държава и подбиване на цените
 (166)
 Комисията установи тенденцията по отношение на цените на китайския внос въз основа на статистически данни на Евростат. Средната цена на вноса в Съюза от КНР се е променяла, както следва:
 Таблица 4
 Цени на вноса
 2015 г.—2016 г.
 2016 г.—2017 г.
 2017 г.—2018 г.
 РПРП
 Средна цена на китайския внос (EUR/тон)
 968
 994
 1 025
 1 123
 Индекс (2015 г.—2016 г. = 100)
 100
 103
 106
 116
 Източник: Евростат.
 (167)
 Както е посочено в таблицата по-горе, през разглеждания период цените на китайския внос са нараствали неизменно, като общият им ръст възлиза на 16 %.
 (168)
 Тъй като обемът на вноса на единствения оказал съдействие износител е представлявал около 45 %—65 % (посочен е диапазон поради съображения за поверителност) от вноса от Китай през разследвания период в рамките на прегледа, подбиването на цените беше разгледано също така за целия китайски износ въз основа на статистическите данни за вноса.
 (169)
 За тази цел среднопретеглените продажни цени на оказалите съдействие производители от Съюза за несвързани клиенти на пазара на Съюза бяха сравнени със съответните среднопретеглени цени CIF (стойност, застраховка и навло) на вноса от КНР съгласно данните на Евростат. За тези цени CIF (стойност, застраховка и навло) беше направена корекция, за да се покрият разходите, свързани с митническото оформяне, а именно митата и разходите след вноса. В отговор на коментар, получен от КТК във връзка с окончателното разгласяване, Комисията потвърди, че при нейния анализ на подбиването на цените приложимото антидъмпингово мито не е било добавено към среднопретеглените CIF стойности.
 (170)
 На тази основа сравнението показа, че по време на разследвания период в рамките на прегледа вносът на разглеждания продукт е подбивал цените на промишлеността на Съюза с 9 %—11 %, когато цените на вноса се разглеждат без антидъмпинговите мита. Като се вземат предвид антидъмпинговите мита, Комисията не установи подбиване на цените за разследвания период в рамките на прегледа.
 (171)
 При разглеждане на цените на вноса, които са съобщени само от оказалия съдействие китайски износител, надлежно коригирани, може да бъде установен марж на подбиване на цените в диапазона между 9 %—11 % през разследвания период в рамките на прегледа, без да се вземат предвид действащите антидъмпингови мита. Отново, ако Комисията вземе под внимание антидъмпинговите мита, тя не установява подбиване на цените.
 4.5. Внос в Съюза от други трети държави
 (172)
 През разглеждания период обемът на вноса от други трети държави е нараснал значително. По-голямата част от този внос (82 % по време на разглеждания период) е била от Турция.
 Таблица 5
 Внос от други трети държави
 2015 г.—2016 г.
 2016 г.—2017 г.
 2017 г.—2018 г.
 РПРП
 Обем на вноса от други трети държави (в тонове)
 9 416
 12 660
 15 552
 21 827
 Индекс (2015 г.—2016 г. = 100)
 100
 134
 165
 232
 Пазарен дял
 20—15
 23—17
 35—26
 46—35
 Индекс (2015 г.—2016 г. = 100)
 100
 114
 175
 233
 Източник: Евростат.
 (173)
 Продажбите на турските износители и производители на пазара на Съюза са се увеличили през разглеждания период. Въпреки този растеж през